श्रीनगर. कश्मीर के त्राल में आतंकियों और आर्मी जवानों के बीच हुए एनकाउंटर में 2 आतंकी मारे गए। इसमें एक पुलिस का जवान शहीद हो गया। पुलिस जवान का नाम मंजूर अहमद है। आर्मी के मेजर समेत 3 जवान जख्मी हुए हैं। बुरहान के साथी सब्जार अहमद के छिपे होने का शक था...
- सिक्युरिटी फोर्सेस और आतंकियों के बीच एन्काउंटर फिलहाल खत्म हो गया है।
- कश्मीर के त्राल इलाके में शनिवार को 2 से 3 आतंकियों के छिपे होने की जानकारी मिली थी।
- ऐसा बताया गया था कि आतंकी बुरहान वानी का करीबी और हिजबुल का टॉप कमांडर सब्जार अहमद भी शामिल है। आर्मी ने पूरे इलाके को घेर लिया था।
आतंकी रुक-रुक कर फायरिंग कर रहे थे
- आतंकी त्राल इलाके के एक घर में छुपे थे। यहीं से रुक-रुक कर फायरिंग कर रहे थे।
- बता दें कि यह पिछले साल मारा गया आतंकी बुरहान वानी भी इसी इलाके का रहने वाला था।
- वानी को घाटी का पोस्टर ब्वॉय माना जाता था। वह आतंकियों की भर्ती करता था।
- पिछले साल 8 जुलाई को सिक्युरिटी फोर्सेस ने उसे एन्काउंटर में मार गिराया था।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva